BSC-LT/ACAData huggingface dataset:
[ca] Aquesta recerca té l'objectiu d'analitzar les barreres i els facilitadors que troben els infants i el professorat en el canvi d'etapa d'infantil a primària. Al llarg de la investigació s'exposen diverses idees relacionades amb la transició educativa, el desenvolupament cognitiu de l'infant, la fragmentació pedagògica del currículum per tal de facilitar la comprensió d'aquest fenomen educatiu. Així mateix, també es descriu de manera detallada el disseny de la recerca, el qual ha seguit un paradigma interpretatiu i ha comptat amb els testimonis de vuit mestres. Els resultats d'aquesta anàlisi mostren com la transició es fa d'una manera progressiva i orgànica, també s'expliquen les conseqüències de la fragmentació pedagògica i alguns aspectes facilitadors per la transició envers els infants. D'aquesta manera, al final de la recerca s'ha constatat la necessitat de garantir una continuïtat entre les etapes d'infantil i primària, així com la importància de promoure una participació entre els tres agents educatius: infant, família i escola.

[en] The aim of this research is to analyze the barriers and facilitators encountered by children and teachers in the change from infant to primary school. Throughout the research, several ideas related to the educational transition, the cognitive development of the child, and the pedagogical fragmentation of the curriculum are presented to facilitate the understanding of this educational phenomenon. Likewise, the research design is also described in detail, which followed an interpretative paradigm and was witnessed by eight teachers. The results of this analysis show how the transition is made in a progressive and organic way, the consequences of pedagogical fragmentation and some facilitating aspects of the transition to children are also explained. Thus, at the end of the research, the need to ensure continuity between the infant and primary stages was noted, as well as the importance of promoting participation among the three educational agents: child, family and school.
[ca] L'anàlisi d'entrevistes és un tema que, sorprenentment, té poc recorregut dins del periodisme. Incidint en aquesta mancança, es valorarà la bibliografia publicada i la practicitat de la seva anàlisi a l'hora d'adquirir habilitats i tècniques per executar-la degudament. Com a contrapunt, el treball tractarà l'estil d'entrevistar de la periodista Ana Pastor, com un exemple sobre el que aplicar els mètodes i criteris que s'aniran desvelant al treball.

[en] The analysis of interviews is a topic with low presence in the journalism's academic world. In this paper we evaluate the published literature of this gender and the practicality of its analysis in order to achieve an improvement in the habilities and techniques when performing it. As counterpoint, we will describe the journalistic interviewer style of Ana Pastor as an example in which applying analysis developed in this work.
[ca] Aquest projecte va nàixer com una alternativa d'oci en una situació de crisis sanitària (COVID-19), però ara mateix s'ha convertit en un projecte amb visió de futur per poder existir un cop passada la pandèmia. Es tracta de la creació d'una marca de pícnics dirigida als joves adaptada a les seves necessitats econòmiques i d'oci, tot respectant el medi ambient. A més a més de la creació de la marca hem elaborat un pla de comunicació a dos anys vista per donar-la a conèixer, diferenciar-la de la competència i aconseguir que el target s'identifiqui amb ella.

[en] This project was born as a leisure alternative in a situation of health crisis (COVID-19), but has now become a forward-looking project to be able to exist once the pandemic has passed. The project is the creation of a brand of picnics addressed to young people adapted to their economic and leisure needs, while respecting the environment. In addition to the creation of the brand, we have developed a two-year communication plan to make it known, differentiate it and get the target to identify with it.
[ca] Aquest treball pretén afegir un nou punt de vista en l'estudi del comportament electoral. Tradicionalment, la literatura ens parlava de tres grans models: el model sociològic (basat en la posició del votant en l'estructura social), el model psicosocial (basat en la identificació partidista) i el model racional (basat en la maximització de la utilitat del vot). Cap d'aquests tres models té en compte les emocions en la seva predicció. La neurociència, però, cada cop té més clar la seva importància. És per això que aquest treball pretén indagar sobre l'efecte d'emocions com la ràbia i l'orgull en el vot, concretament el vot independentista o no independentista desprès de la sentència del Tribunal Suprem de 2019.

[en] This paper aims to add a new perspective on the study of electoral behavior. Traditionally, the literature told us about three major models: the sociological model (based on the voter's position in the social structure), the psychosocial model (based on partisan identification), and the rational model (based on maximizing utility. of the vote). None of these three models take emotions into account in their predictions. Neuroscience, however, is becoming increasingly clear about it's importance. That is why this paper seeks to investigate the effect of emotions such as anger and pride on the vote, specifically the pro-independence or non-pro-independence vote following the 2019 Supreme Court sentence.
[ca] La formació del professorat és una variable que assegura la qualitat institucional i el propi procés de desenvolupament professional. A més, el nou context pel qual passa la universitat arreu d'Europa força un nou model de socialització i perfeccionament permanent que ha d'iniciar-se des del primer any de vida laboral. La formació, i molt especialment la inicial de caire didàctic, s'ha convertit en una necessitat ineludible. En la present aportació, l'equip encarregat del curs pilot de formació inicial del professorat a la UPF explica els marcs de referència on delimita llur intervenció, així com l'estructura general del curs i apunta breument algunes de les dinàmiques que s'han esdevingut durant aquest.

[en] Teacher training is a factor that guarantees the quality of the institution and the own professional development. Moreover, the new European context forces the university to start a process of socialisation and continuous improvement which should begin from the very first year of the profession. Training, in particular for beginning teachers, has inevitably become necessary. In this article, the team in charge of the pilot course of initial teacher training at University Pompeu Fabra, explains the theoretical framework for their intervention and the general structure of the course. It also briefly points out some of the dynamics that has been generated in the course of the process.
[ca] Els darrers anys s'ha fet palès el fet de que l'accés a l'habitatge s'ha anat complicant de cada vegada més, especialment per a les generacions més joves, que constitueixen les capes de la societat que per motius evidents menys temps han tingut d'acumular recursos. Les causes i factors rera aquesta casuística són diverses. D'aquesta manera, l'objectiu del present treball és contribuir a entendre la qüestió de quines variables han pogut inlfuir en l'apreciació dels preus de l'habitatge a les Illes Balears, així com a l'anàlisi dels efectes de les polítiques més habituals dutes a terme per part de l'Administració per pal·liar-ne el problema, com poden constituir la regulació del preu dels lloguers, la limitació de compres per part d'estrangers, o la política monetària. A més, a més, el treball pretén avaluar quina és la percepció del problema de l'accessibilitat a l'habitatge per part del públic general de les Illes. Així, la hipòtesi del present estudi planteja que certes polítiques per part de l'Administració en matèria d'habitatge poden complicar encara més l'accés a aquest. És en aquest context que el concepte de Smart City hauria de poder oferir tota una serie d'oportunitats i solucions per abordar aquesta problemàtica

[en] In recent years, it has become clear that access to housing has become increasingly difficult, especially for younger generations, who constitute the layers of society who, for obvious reasons, have had less time to accumulate resources. The causes and factors behind this casuistry are diverse. In this way, the goal of this work is to contribute to understanding of the question of which variables have been able to influence the appreciation of housing prices in the Balearic Islands, as well as to the analysis of the effects of the most common policies that have been carried out by the Administration to alleviate the problem, such as rent price regulations, limitations foreign home buyers, or monetary policy. In addition, the work aims to evaluate what is the perception of the problem of housing accessibility by the general public of the Islands. Thus, the hypothesis of the present study suggests that certain policies on the part of the Administration in the matter of housing can further complicate access to it. It is in this context that the Smart City concept should be able to offer a whole series of opportunities and solutions to address this problem
[ca] Aquest estudi explora l'ús de Generative Adversarial Networks (GANs) per generar escàners cerebrals sintètics de ressonància magnètica (IRM), amb l'objectiu d'abordar la manca de dades de recerca en la investigació mèdica. Utilitzant el conjunt de dades Amsterdam Open MRI Collection, es van desenvolupar dues arquitectures GAN (DCGAN i WGAN-GP) per generar talls 2D de ressonància magnètica cerebral. La WGAN-GP va produir amb èxit imatges d'alta qualitat que els experts en radiologia només van poder distingir de les reals amb una precisió del 61, 25%, demostrant així el realisme de les imatges generades. A més, la creació exitosa d'escàners 3D utilitzant una arquitectura basada en alphaGAN destaca el potencial de les GAN per produir imatges mèdiques realistes. Tot i els reptes per aconseguir resultats d'alta qualitat, els resultats i la investigació demostren el potencial de les GAN per crear imatges mèdiques realistes.

[en] This study explores the use of Generative Adversarial Networks (GANs) to generate synthetic brain MRI scans, aiming to address the shortage of research data in medical research. Using the Amsterdam Open MRI Collection dataset, two GAN architectures (DCGAN and WGAN-GP) were developed to generate 2D brain MRI slices. The WGAN-GP successfully produced high-quality images that radiology experts could only distinguish from real ones with an accuracy of 61.25%, demonstrating the realism of the generated images. Furthermore, the successful creation of 3D scans using an alphaGAN-based architecture highlights the potential of GANs in producing realistic medical images, despite the challenges in achieving high-quality results, the findings and research demonstrate GANs' potential in creating realistic medical images.
[ca] Deborah Coen, historiadora de la ciència de la Universitat de Yale, ha impartit un seminari al CEHIC recentment, sobre el seu últim llibre Climate in Motion: Science, Empire, and the Problem of Scale (Chicago, 2018), una recerca històrica que ajuda a comprendre la complexitat del problema del clima en el present.

[en] Deborah Coen, historian of science at Yale University, visited the UAB recently to teach a seminar at the CEHIC about her latest book, entitled Climate in Motion: Science, Empire, and the Problem of Scale (Chicago, 2018), a historical research which helps to understand the complexity of today's climate problem.
[ca] L'escriptor tarragoní Josep Pin i Soler va traduir al llarg de la segona dècada del segle xx el Príncep i una tria d'obres teatrals, narratives i poètiques de Maquiavel. Aparegudes dins una col·lecció d'autors humanistes que havia projectat el mateix traductor, aquestes versions constitueixen les primeres obres publicades en català de Maquiavel. Es tracta d'un treball molt curós, realitzat a partir d'una feina de documentació i de recerca erudita que Pin i Soler va anar desenvolupant comptant amb una biblioteca maquiavel·liana prou rica i actualitzada. Les traduccions respecten la integritat dels textos i revelen l'esforç de fidelitat semàntica per damunt d'altres aspectes. Els manuscrits de treball d'aquestes versions i altres materials autògrafs com la correspondència que es conserven actualment a la Biblioteca de Catalunya ens han permès d'aportar nous elements d'estudi sobre la redacció i la difusió d'aquests textos.

[en] Throughout the second decade of the XX century the writer Josep Pin i Soler from Tarragona translated The Prince and a selection of Machiavelli's plays, narratives and poems. Appearing in a collection of writings by humanist authors who had contracted the same translator, these versions are the first works by Machiavelli published in Catalan. It was a very meticulous work that involved carrying out knowledgeable investigation and research which Pin i Soler developed with the help of quite an abundant and updated Machiavellian collection. The translations respect the integrity of the texts and demonstrate an effort to remain faithful to the semantics above other aspects. The draft manuscripts of these versions and other handwritten materials such as correspondence, which are currently preserved in the Biblioteca de Catalunya, enabled us to contribute new study elements on the writing and diffusion of these texts.
[ca] Aquest article vol oferir una síntesi del lligam que Italo Calvino va tenir amb Barcelona i amb les persones relacionades amb el món editorial de la ciutat. Partint de 1959, quan va realitzar el seu primer viatge a Espanya per participar en les jornades de Formentor, destacarem com va ser decisiva la seva presència i en quins aspectes. Farem servir documentació inèdita, com ara les cartes guardades als arxius editorials d'Einaudi i de Seix Barral, útils per compondre el mosaic de les relacions que van constituir les bases del pont literari entre Espanya i Itàlia que es va consolidar durant les dues dècades següents. Dedicarem la segona part de l'article a la tornada de Calvino a Barcelona en 1980 per participar a les "Jornadas" organitzades per l'editorial Bruguera i en resumirem l'aportació. Finalment, revelarem que Juan Carlos Onetti hauria pogut esdevenir un protagonista d'un dels textos de Palomar.

[en] This contribution aims to offer a persuasive synthesis of the bond that Italo Calvino had with Barcelona and with the intellectuals, writers and men linked to the publishing world of that city. Starting in 1959, when he made his first trip to Spain to participate in the Majorcan days of Formentor, we will highlight how decisive his presence was and in what respects. We will make use of previously unpublished documents, including letters from the editorial archives of Einaudi and Seix Barral, useful in composing the mosaic of relations that constituted the foundations of the literary bridge between Spain and Italy that was consolidated over the following two decades. We will devote the second part of the text to Calvino's return to Barcelona in 1980, to participate in the "Jornadas" organised by the Bruguera publishing house, summarising his contribution. Finally, we reveal that Juan Carlos Onetti could have become a protagonist of one of Palomar's texts.
[ca] El paper que juguen els mitjans de comunicació en la configuració i construcció social de la imatge de la dona és fonamental. Per això, considerar i representar la seva figura amb igualtat de gènere esdevé un aspecte a tenir en compte per totes les cadenes de televisió. Amb la mirada centrada en el gènere del noticiari, aquesta investigació realitza un minuciós estudi sobre la figura de la presentadora d'informació en contraposició al seu company home a la televisió espanyola actual. A partir de la metodologia quantitativa i qualitativa emprada, basada en la revisió literària i l'anàlisi de contingut de la parella de conductors d'Informativos Telecinco, Antena 3 Noticias i el Telediario, hem establert les diferències i similituds patents en el tractament dels seus presentadors.

[en] The role played by media in the configuration and social construction of women is fundamental. Therefore, taking into account and representing her figure with gender equality becomes an aspect to be considered by all TV broadcasters. With an eye focused on the newscast genre, this research provides an in-depth analysis on the female information presenter figure in contrast with their male companions in the current Spanish TV. Through the quantitative and qualitative methodology employed, based on the literature review and the content analysis of the pair of conductors of Informativos Telecinco, Antena 3 Noticias and the Telediario, the patent differences and similarities in the treatment of their presenters have been set.
[ca] Tal com revela sovint la terminologia amb què els traductors medievals es refereixen a la seva activitat, la traducció no es pot desvincular de les pràctiques acadèmiques de la glossa i el comentari. La incorporació d'aquests instruments interpretatius en les traduccions del llatí a les llengües vulgars, afegida a altres manipulacions de caràcter formal, modifica el valor i la fesomia dels textos traduïts i en condiciona la recepció, la lectura i les possibilitats d'explotació literària. Aquest article descriu i il·lustra aquests fenòmens a partir de traduccions medievals catalanes i, més particularment, mostra com Ausiàs March i Joanot Martorell van saber convertir les traduccions de les Tragèdies de Sèneca i de les Heroides d'Ovidi, filtrades per la prosificació i els comentaris, en models de retòrica i d'estil.

[en] As is often revealed in the terminology medieval translators used, translation cannot be considered apart from the academic practices of gloss and commentary. In translations from Latin into the vernaculars, the value and character of translated texts is conditioned by these hermeneutical instruments as well as by formal manipulations. Their reception, their reading, and the possibilities of their literary exploitation are therefore affected. This paper aims to describe and illustrate these phenomena in Catalan medieval translations. More particularly, it aims to show the way in which Ausiàs March and Joanot Martorell managed to turn translations of Seneca's Tragèdies and Ovid's Heroides, already modified by prosification and commentary, into rhetorical and stylistic models.
[ca] En 2021, i amb motiu del rebuig popular a la reforma tributària proposada per Iván Duque, centenars de milers de colombians van prendre els carrers, en la qual seria la mobilització més massiva i sostinguda en el temps al país. Durant aquesta Aturada, els manifestants van emprar les xarxes socials com a espais autònoms d'acció col·lectiva. Per a poder caracteritzar aquest paper de les xarxes socials, s'ha efectuat una anàlisi de xarxes socials (ARS) i una anàlisi crítica de discurs (ACD) sobre els tuits minats durant la primera setmana d'Aturada.

[en] In 2021, and due to the popular rejection of the tax reform proposed by Iván Duque, hundreds of thousands of Colombians took to the streets, in what would be the most massive and sustained mobilization in the country over time. During this Strike, the demonstrators used social networks as autonomous spaces for collective action. In order to be able to characterize this role of social networks, a social network analysis (ARS) and a critical discourse analysis (ACD) have been carried out on the tweets mined during the first week of Strike.
[ca] En aquest estudi m'he centrat en la importància de Wittgenstein en el pensament d'Elizabeth Anscombe. Tot i que Anscombe es va separar de l'enfocament del seu mestre, la seva trobada amb ell va ser de gran importància per al seu propi treball. En particular, prendré en consideració punts comuns i discrepàncies entre ambdós filòsofs. També em referiré a An Introduction to Wittgenstein's "Tractatus", llibre publicat per primera vegada el 1959 i el seixantè aniversari del qual es va celebrar l'any passat.

[en] In this study, I have focussed on the importance of Wittgenstein in the thought of Elizabeth Anscombe. Although Anscombe detached herself from her master's approach, her encounter with him was extremely important in her own work. In particular, I will take into consideration common points and discrepancies between the two philosophers. I will also recall Anscombe's An Introduction to Wittgenstein's Tractatus (first published in 1959) on its anniversary.
[ca] Les obres literàries tenen vincles més o menys evidents amb obres d'altres mitjans, sobretot amb els mitjans artístics com la pintura, la música o l'arquitectura. Aquests tipus de vincles s'estudien avui dia en el camp de la intermedialitat, una ciència en la qual no hi ha una relació jeràrquica entre les arts. Aquest article és un exemple d'aplicació de la teoria de la intermedialitat, exemplificada per noms com Lars Elleström, Werner Wolf, Winfried Nöth i Hans Lund, a una obra literària que té relacions interessants amb una obra pictòrica. La perspectiva intermedial pot contribuir, segons la nostra anàlisi, a una millor comprensió d'una obra literària original i complexa.

[en] Literary works have more or less evident links to works from other media, especial from artistic media such as painting, music or architecture. These kinds of links are nowadays studied in the field of intermediality, a science in which there are no hierarchical relations among arts. This article is an example of applying intermedial theory, as illustrated by names such as Lars Elleström, Werner Wolf, Winfried Nöth and Hans Lund, on a literary work which has interesting links to a work of painting. The intermedial perspective can contribute, according to our analysis, to a better understanding of an original and complex literary work.
[ca] Actualment el sector d'habitatges d'ús turístic ha crescut exponencialment. Molts particulars i agències immobiliàries anuncien allotjaments per llogar temporalment. L'augment de clients que sol·liciten aquests tipus d'allotjaments fa que els propietaris o la persona gestora d'aquesta activitat requereixi d'un sistema per controlar i gestionar el procés que permeti agilitzar la comunicació amb els clients per a no perdre una reserva. Actualment el sector d'habitatges d'ús turístic ha crescut exponencialment. Molts particulars i agències immobiliàries anuncien allotjaments per llogar temporalment. L'augment de clients que sol·liciten aquests tipus d'allotjaments fa que els propietaris o la persona gestora d'aquesta activitat requereixi d'un sistema per controlar i gestionar el procés que permeti agilitzar la comunicació amb els clients per a no perdre una reserva.

[en] Nowadays, the use of housing sector for turism has grown exponentialy. Many people and real estate agencies advertise accommodation to rent temporarily. The increasement in clients requesting this kind of accommodation for the owners or the person managing this activity requires a system to monitor and manage all the process. It is important streamlined communication with customers to avoid losing reservation. Nowadays, the use of housing sector for turism has grown exponentialy. Many people and real estate agencies advertise accommodation to rent temporarily. The increasement in clients requesting this kind of accommodation for the owners or the person managing this activity requires a system to monitor and manage all the process. It is important streamlined communication with customers to avoid losing reservation.